**Visefektīvākā dzemdību atsāpināšanas metode**

Epidurālā analgēzija ir visefektīvākā dzemdību atsāpināšanas metode. Mugurkaula jostas daļā noteiktā līmenī starp skriemeļiem ievieto katetru, caur kuru dzemdību procesa gaitā ievada medikamentu, kas bloķē sāpju sajūtu, saglabājot regulāru dzemdību darbību. Epidurālā anestēzija iedarbojas jau ceturtajā, piektajā minūtē. Kontrakcijas kļūst īsākas un sāpes pamazām izzūd. Sākoties dzemdībām, sieviete var izlemt, vai izmantot atsāpināšanu, vai atteikties no tās. Visbiežāk dzemdētāja izlemj turpināt dzemdības ar epidurālo atsāpināšanu pašā aktīvākajā dzemdību procesa brīdī, kad sāpes ir ļoti stipras. Anestēzijas iedarbība ir atkarīga no medikamenta koncentrācijas, tā ievadīšanas laika un vietas. Lai neizjauktu dabīgo dzemdību ritmu, atsāpināšanu neuzsāk pirms laika. Ja ar vienu medikamentu devu nepietiek, nepieciešamības gadījumā medikamentu var ievadīt atkārtoti. Ja dzemdības nākas beigt ar ķeizargriezienu, caur to pašu katetru var ievadīt medikamentu augstākā koncentrācijā, lai panāktu operācijai nepieciešamu anestēzijas līmeni.

“Dobeles un apkārtmes slimnīca” veic epidurālo analgēziju dzemdībās vadoties pēc medicīniskajām idikācijām, bet sākot no 2022.gada 1.Augusta topošajām māmiņām ir iespēja pieprasīt epidurālo analgēziju pēc pašas vēlēsānās, pirms tam parakstot aktu, ka anestēzija tiks veikta (ārpus medicīniskajām indikācijām), kā arī anesteziologa pienākums ir iepazīstināt pacientu un izskaidrot par iespējamiem anestēzijas riskiem un sarežģijumiem. Pacientei saņemtā informācija jāapstiprina ar savu parakstu veidlapā (šeit) Procedūra notiek anesteziologa, kā arī vecmātes un dzemdību speciālista stingrā uzraudzībā un vadībā. Pirms epidurālās anestēzijas pielietošanas mēs izvērtējam katru konkrēto situāciju, izskaidrojam iespējamās blakus parādības un sajūtas, kuras radīsies anestēzijas laikā.